**ΠΡΟΣ:** ΚΑΘΕ ΕΝΔΙΑΦΕΡΟΜΕΝΟ ΕΙΔΙΚΟ ΚΕΝΤΡΟ ΕΦΟΔΙΑΣΜΟΥ

 ΜΟΝΑΔΩΝ ΣΤΡΑΤΟΥ

 ΥΠΗΡΕΣΙΑ ΟΙΚΟΝΟΜΙΚΟΥ

 ΛΟΓΙΣΤΗΡΙΟ

**ΚΟΙΝ:** ΕΚΕΜΣ/ΠΥO - ΛΟΓ Τηλ: 210-7675475

 Φ.600/2/4073

 Σ.625

 Βύρωνας, 22 Ιουλ 25

**ΘΕΜΑ:** Προμήθειες (Ανάθεση Σύμβασης Υπηρεσιών Λογιστή)

**ΣΧΕΤ:** α. Ν.4412/16 «Περί Δημοσίων Συμβάσεων Έργων, Προμηθειών και

Υπηρεσιών» (Α΄ 147)

β. ΣΚ 5-97/2022 «Οργάνωση και Λειτουργία Ειδικού Κέντρου Εφοδιασμού Μονάδων Στρατού (ΕΚΕΜΣ)»

**ΠΡΟΣΚΛΗΣΗ**

«Εκδήλωσης Ενδιαφέροντος για τη Σύναψη Σύμβασης Παροχής Υπηρεσιών Λογιστή για τις Ανάγκες του Ειδικού Κέντρου Εφοδιασμού Μονάδων Στρατού (ΕΚΕΜΣ)»

 Έχοντας υπόψη τον Κανονισμό Οργάνωσης και Λειτουργίας του Ειδικού Κέντρου εφοδιασμού Μονάδων Στρατού (ΕΚΕΜΣ), σας γνωρίζεται ότι το ΕΚΕΜΣ προτίθεται να συνάψει νέα σύμβαση με αντικείμενο την παροχή υπηρεσιών Λογιστή για κάλυψη αναγκών του Λογιστηρίου ΕΚΕΜΣ.

 Οι γενικοί όροι της υπόψη σύμβασης, καθώς και οι ανατεθείσες λογιστικές υπηρεσίες, έχουν όπως στα Παραρτήματα «Α» και «Β» της παρούσας Πρόσκλησης.

 Σε περίπτωση ενδιαφέροντος, παρακαλούμε όπως μας ενημερώσετε σχετικά, μέχρι την **Τρίτη 29 Ιουλίου 25** στο logistirio@ekems.gr, αποστέλλοντάς μας αντίστοιχη οικονομική προσφορά.

 Για οποιαδήποτε επιπλέον πληροφορία ή διευκρίνηση, παρακαλούμε όπως απευθύνεστε στο Τμήμα Λογιστηρίου του ΕΚΕΜΣ (τηλ: 2107645509).

 Χειριστής θέματος: Λγός (Ο) Αλέξανδρος Τσιάμης, Τμηματάρχης Λογιστηρίου ΕΚΕΜΣ, τηλ: 210-7645509, email: logistirio@ekems.gr .

|  |  |  |
| --- | --- | --- |
|  |  |  Σχης (ΕΜ) Σωτήριος Γλυκοφρύδης |
| Ακριβές Αντίγραφο |  | Δ ι ε υ θ υ ν τ ή ς |
|  |  |  |
|  |  |  |
| Λγός (Ο) Αλέξανδρος Τσιάμης |  |  |
| Τμηματάρχης Λογιστηρίου |  |  |

ΠΑΡΑΡΤΗΜΑΤΑ

«Α» Γενικοί Όροι Πρόσκλησης Εκδήλωσης Ενδιαφέροντος για Σύναψη Σύμβασης Υπηρεσιών Λογιστή.

«Β» Ανατεθείσες Λογιστικές Υπηρεσίες

«Γ» Υπόδειγμα Οικονομικής Προσφοράς»

ΠΑΡΑΡΤΗΜΑ «Α» ΣΤΗ ΕΙΔΙΚΟ ΚΕΝΤΡΟ ΕΦΟΔΙΑΣΜΟΥ

Φ.600/2/4073/Σ.625 ΜΟΝΑΔΩΝ ΣΤΡΑΤΟΥ

 ΥΠΗΡΕΣΙΑ ΟΙΚΟΝΟΜΙΚΟΥ

 ΛΟΓΙΣΤΗΡΙΟ

 Βύρωνας, 22 Ιουλ 25

**ΓΕΝΙΚΟΙ ΟΡΟΙ ΠΡΟΣΚΛΗΣΗΣ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**ΓΙΑ ΣΥΝΑΨΗ ΣΥΜΒΑΣΗΣ ΥΠΗΡΕΣΙΩΝ ΛΟΓΙΣΤΗ**

 **1. Αντικείμενο**

 α. Η εκτέλεση σύμφωνα με τα καθοριζόμενα της Α.1138/2020 Υπουργικής Απόφασης, όπως τροποποιήθηκε και ισχύει, όλων των λογιστικών εργασιών που απαιτούνται για την ηλεκτρονική διαβίβαση στην Ανεξάρτητη Αρχή Δημοσίων Εσόδων (ΑΑΔΕ), μέσω της ψηφιακής πλατφόρμας My Data, όλων των παραστατικών εσόδων – εξόδων του ΕΚΕΜΣ.

 β. Η τήρηση της δήλωσης Φ2 του Taxisnet, ήτοι η δήλωση ΦΠΑ ανά μήνα, σύμφωνα με τα διαλαμβανόμενα στο Ν.2859/2000, ως εξουσιοδοτημένος εκπρόσωπος του ΕΚΕΜΣ.

 γ. Η παρακράτηση του Φόρου Εισοδήματος, σύμφωνα με τα διαλαμβανόμενα στο Ν.4172/13.

 δ. Η συλλογή των απαραίτητων λογιστικών πληροφοριών, προετοιμασία και η διενέργεια των απαραίτητων διεργασιών για τη σύνταξη των χρηματοοικονομικών

καταστάσεων της οντότητας (ισολογισμός, Κατάσταση αποτελεσμάτων Χρήσης, Κατάσταση Μεταβολής Καθαρής Θέσης και Προσάρτημα), σύμφωνα με τα διαλαμβανόμενα στον Ν.4308/2014 όπως τροποποιήθηκε και ισχύει.

**2. Έναρξη – Διάρκεια Σύμβασης**

 Η διάρκεια της σύμβασης ορίζεται σε ένα (1) έτος από την υπογραφή της, με δικαίωμα παράτασης κατά ένα (1) επιπλέον έτος, μετά από σύμφωνη γνώμη των δύο συμβαλλόμενων και με τους ίδιους όρους. Ως ημερομηνία έναρξης των υπηρεσιών που θα παρέχονται από τον ανάδοχο, ορίζεται η 01 Σεπτεμβρίου 2025.

**3. Κριτήριο Ανάθεσης**

 Η πλέον συμφέρουσα οικονομική προσφορά με βάση:

 α. Τη συνολική αξία της δαπάνης.

 β. Τη βέλτιστη και πλήρη παροχή των αιτούμενων λογιστικών υπηρεσιών προς το ΕΚΕΜΣ.

 Η αποδοχή της οικονομικής προσφοράς και η έγκριση υπογραφής σύμβασης έγκειται στις αρμοδιότητες και την κρίση του Διοικητικού Συμβουλίου του ΕΚΕΜΣ.

**4. Τιμολόγηση - Πληρωμή**

 α. Το ΕΚΕΜΣ θα καταβάλλει μηνιαίως στον Λογιστή το συμβατικό τίμημα πλέον ΦΠΑ, ως αποζημίωση για την παροχή των λογιστικών υπηρεσιών του Παραρτήματος «Β».

 β. Η πληρωμή της καθοριζόμενης αμοιβής θα διενεργείται το 1ο δεκαήμερο εκάστου μήνα για τις εργασίες που παρασχέθηκαν τον προηγούμενο μήνα, κατόπιν έκδοσης και προσκόμισης στο ΕΚΕΜΣ του αντίστοιχου παραστατικού (τιμολόγιο παροχής υπηρεσιών) εκ μέρους του Λογιστή, καθώς και των κατά περίπτωση πρόσθετων δικαιολογητικών που απαιτούνται για τη διενέργεια αυτής (αποδεικτικά φορολογικής – ασφαλιστικής ενημερότητας για είσπραξη χρημάτων από φορείς του Δημοσίου Τομέα, βεβαίωση τραπεζικού λογαριασμού ΙΒΑΝ κλπ).

 γ. Η εξόφληση του Λογιστή θα γίνεται μέσω ηλεκτρονικής κατάθεσης σε τραπεζικό λογαριασμό που θα υποδειχθεί από αυτόν. Επί της πληρωμής θα διενεργείται παρακράτηση φόρου εισοδήματος, σύμφωνα με τις διατάξεις του Ν.4172/13.

 δ. Τα εκδοθέντα προς το ΕΚΕΜΣ τιμολόγια θα πρέπει να συμμορφώνονται πλήρως με τις κείμενες διατάξεις περί ηλεκτρονικής τιμολόγησης από οικονομικούς φορείς προς φορείς του Δημοσίου (B2G).

**5. Υποχρεώσεις Λογιστή**

 α. Ο Λογιστής υποχρεούται στην παροχή προς το ΕΚΕΜΣ, των λογιστικών εργασιών, όπως αυτές περιγράφονται στο Παράρτημα «Β».

 β. Ο Λογιστής οφείλει καθ’ όλη τη διάρκεια της σύμβασης να τηρεί αυστηρά το απόρρητο, σχετικά με οικονομικά στοιχεία, σχεδιασμό και μεθόδους εργασίας, υπηρεσιακή πρακτική που αφορούν το ΕΚΕΜΣ και τους δικαιούχους εξυπηρέτησης.

 γ. Ο Λογιστής οφείλει να τηρεί ετοιμότητα εκπλήρωσης των συμβατικών του υποχρεώσεων για το σύνολο των υφιστάμενων Υποκαταστημάτων του ΕΚΕΜΣ (στην παρούσα φάση στους Νομούς Αττικής και Θεσσαλονίκης), καθώς και να εκτελεί οποιαδήποτε συμβατική εργασία καταστεί αναγκαία από την ενδεχόμενη περαιτέρω επέκταση της λειτουργίας του ΕΚΕΜΣ σε πρόσθετα περιφερειακά Υποκαταστήματα.

**6. Υποχρεώσεις ΕΚΕΜΣ**

 α. Το ΕΚΕΜΣ οφείλει καθ’ όλη τη διάρκεια της σύμβασης, να παρέχει στον Λογιστή, όλες τις πληροφορίες και τα σχετικά έγγραφα που απαιτούνται, προκειμένου να είναι σε θέση να εκτελεί τις απαιτούμενες λογιστικές υπηρεσίες.

 β. Επιπλέον, το ΕΚΕΜΣ θα παρέχει πρόσβαση με δικαιώματα χρήσης στο λογισμικό επιχειρησιακού σχεδιασμού (ERP), που θα αποτελεί το κανάλι διαβίβασης των απαιτούμενων παραστατικών εσόδων – εξόδων στην ΑΑΔΕ μέσω της ψηφιακής πλατφόρμας «My Data», καθώς και οποιεσδήποτε επιπλέον πληροφορίες απαιτηθούν.

**7. Ποινικές Ρήτρες**

 Σε περίπτωση που κατά τη διάρκεια εκτέλεσης της σύμβασης διαπιστωθεί πλημμελής εκτέλεση των συμβατικών υποχρεώσεων εκ μέρους του Λογιστή, επιβάλλονται στον αντισυμβαλλόμενο οι προβλεπόμενες κυρώσεις, σύμφωνα με τις διατάξεις του άρθρου 218 του Ν.4412/16. Δεν επιβάλλονται κυρώσεις στον ανάδοχο, εφόσον διαπιστωθεί ανωτέρα βία, η οποία έχει ως συνέπεια να προκαλείται αδυναμία εκτέλεσης της σύμβασης. Η απόδειξη ανωτέρας βίας αποτελεί υποχρέωση του αναδόχου.

**8. Τροποποιήσεις**

 α. Η σύμβαση που θα συναφθεί δύναται να τροποποιείται κατά τη διάρκειά της, χωρίς να απαιτείται νέα διαδικασία σύναψης σύμβασης, σύμφωνα με τους όρους και τις προϋποθέσεις του άρθρου 132 του Ν.4412/16.

 β. Λόγω της ρευστότητας και της ευμεταβλητότητας της κείμενης νομοθεσίας, σε περίπτωση που μεταβληθούν, μετά την υπογραφή της Σύμβασης οι απαιτούμενες εργασίες που περιλαμβάνονται στις διατάξεις περί My Data από το Λογιστή, η σύμβαση θα δύναται να τροποποιηθεί με ανάλογη προσαρμογή του συμβατικού τιμήματος.

**9. Δικαίωμα Μονομερούς Λύσης της Σύμβασης**

 Το ΕΚΕΜΣ δύναται υπό τις προϋποθέσεις που ορίζουν οι κείμενες διατάξεις, να καταγγείλει τη σύμβαση κατά τη διάρκεια εκτέλεσής της, σύμφωνα με τα καθοριζόμενα στο άρθρο 133 του Ν.4412/16.

**10. Λοιποί Όροι**

 Κατά τα λοιπά ισχύουν τα διαλαμβανόμενα στο Ν.4412/16 και τις διατάξεις της κείμενης νομοθεσίας.

|  |  |  |
| --- | --- | --- |
|  |  |  Ανχης (Ο) Θωμάς Μακρής |
| Ακριβές Αντίγραφο |  | Προϊστάμενος Υπηρεσιών Οικονομικού |
|  |  |  |
|  |  |  |
| Λγός (Ο) Αλέξανδρος Τσιάμης |  |  |
| Τμηματάρχης Λογιστηρίου |  |  |

ΠΑΡΑΡΤΗΜΑ «Β» ΣΤΗ ΕΙΔΙΚΟ ΚΕΝΤΡΟ ΕΦΟΔΙΑΣΜΟΥ

Φ.600/2/4073/Σ.625 ΜΟΝΑΔΩΝ ΣΤΡΑΤΟΥ

 ΥΠΗΡΕΣΙΑ ΟΙΚΟΝΟΜΙΚΟΥ

 ΛΟΓΙΣΤΗΡΙΟ

 Βύρωνας, 22 Ιουλ 25

**Ανατεθείσες Λογιστικές Υπηρεσίες**

1. **Λογιστικές Εργασίες Διαβίβασης Παραστατικών Εσόδων Εξόδων στην Πλατφόρμα«My Data»**

 α. Ο Λογιστής υποχρεούται εντός των προθεσμιών που έχουν καθοριστεί από τις διατάξεις της Α.1138/2020 Υπουργικής Απόφασης και των τροποποιήσεων αυτής, να διαβιβάζει στα ηλεκτρονικά βιβλία της ψηφιακής πλατφόρμας «My Data»:

 (1). Τη σύναψη των παραστατικών εσόδων και εξόδων, με τον αντίστοιχο χαρακτηρισμό των καταχωρημένων συναλλαγών.

 (α) Αναφορικά με τα έσοδα χονδρικής (όπως για παράδειγμα τα έσοδα από τριγωνικές πωλήσεις σε Μονάδες για είδη συσσιτίου) αποστέλλονται αυτόματα με τη χρήση δισδιάστατου γραμμωτού κώδικα (QR Code). Ο Λογιστής υποχρεούται να εποπτεύει τη διαδικασία ανάρτησής τους και να αναφέρει έγκαιρα στο ΕΚΕΜΣ, τυχόν προβλήματα και να επικοινωνεί με το Λογιστήριο, με αντίστοιχη κοινοποίηση στην Entersoft στην οποία ανήκει το ERP. Τα έσοδα λιανικής αποστέλλονται απευθείας μέσω esend. Παρά την αυτόματη αποστολή τους, ο Λογιστής είναι υποχρεωμένος να εποπτεύει και να παρακολουθεί τη διαδικασία, ειδικά στην περίπτωση μη ορθής καταχώρησης ως προς τον ΦΠΑ των υπόψη παραστατικών.

 (β) Αναφορικά με τα έξοδα του ΕΚΕΜΣ, ως εκκρεμότητες για αντιστοίχιση με τα παραστατικά πωλήσεων των προμηθευτών, ο Λογιστής υποχρεούται για την άμεση, σε ημερήσια βάση εποπτεία, προκειμένου να καταχωρούνται σωστά και έγκαιρα.

 (γ) Χειρισμός παραστατικών διακίνησης σύμφωνα με τα καθοριζόμενα στο My Data .

 (2). Τη σύναψη των παραστατικών εξόδων και εσόδων αυτοτιμολόγησης, με τον αντίστοιχο χαρακτηρισμό των καταχωρημένων συναλλαγών.

 (3). Όλες τις λογιστικές εγγραφές τακτοποίησης εσόδων – εξόδων για τον προσδιορισμό του λογιστικού και φορολογικού αποτελέσματος εκάστου έτους.

 β. Όσον αφορά στη διαβίβαση των παραστατικών των λιανικών πωλήσεων, το ΕΚΕΜΣ έχει μεριμνήσει για την απευθείας διασύνδεση των ΦΗΜ με την ΑΑΔΕ. Κατόπιν της χορήγησης μοναδικού αριθμού καταχώρησης (ΜΑΡΚ) στα αντίστοιχα παραστατικά πωλήσεων, τα εν λόγω παραστατικά με μέριμνα του Λογιστή θα χαρακτηρίζονται και θα διαβιβάζονται ηλεκτρονικά, στα ηλεκτρονικά βιβλία της ψηφιακής πλατφόρμας «My Data». Προς τούτο, ο Λογιστής υποχρεούται να επικοινωνεί με την εταιρεία πάροχο που υποστηρίζει το ΕΚΕΜΣ.

 γ. Επιπρόσθετη υποχρέωση αποτελεί η περιοδική φυσική παρουσία στελέχους του Λογιστικού Γραφείου στο χώρο του ΕΚΕΜΣ (ή διαδικτυακή συνάντηση), σε χρόνο και συχνότητα που θα ζητηθεί από το ΕΚΕΜΣ, για συντονισμό των ενεργειών και αμοιβαία ενημέρωση με τον Τμηματάρχη Λογιστηρίου του ΕΚΕΜΣ.

1. **Λογιστικές Εργασίες για την Παρακράτηση Φόρου Εισοδήματος**

α. Στο άρθρο 64 του Ν.4172/13 καθορίζονται οι υποχρεώσεις των φορέων της Γενικής Κυβέρνησης ως προς την παρακράτηση Φόρου Εισοδήματος (ΦΕ), κατά την προμήθεια κάθε είδους αγαθών ή υπηρεσιών ή έργων από φυσικά ή νομικά πρόσωπα, η οποία γίνεται κατά την καταβολή ή την έκδοση της σχετικής εντολής πληρωμής της αξίας αυτών, σύμφωνα με τον κατά περίπτωση προβλεπόμενο συντελεστή.

 β. Ο Λογιστής υποχρεούται, αξιοποιώντας τα στοιχεία του ERP του ΕΚΕΜΣ ή οποιοδήποτε άλλο εργαλείο, να καταχωρεί το Φόρο Εισοδήματος ανά ΑΦΜ Προμηθευτή, καθώς και τα λοιπά απαιτούμενα στοιχεία στην αντίστοιχη φόρμα του Taxisnet «Δήλωση παρακρατούμενου φόρου από φορείς γενικής κυβέρνησης κατά την προμήθεια κάθε είδους αγαθών ή παροχής υπηρεσιών», κατά το δεύτερο 15ήμερο εκάστου μήνα.

 γ. Βάσει του Ν.4270/14, το ΕΚΕΜΣ, ως φορέας του Δημοσίου, υποχρεούται να αποστέλλει μία φορά ετησίως μέχρι την 28 Φεβρουαρίου, το αρχείο του συνολικού Φόρου Εισοδήματος με το σύνολο των συνεργαζόμενων Προμηθευτών του, αναφορικά με το προηγούμενο έτος. Ο Λογιστής υποχρεούται σε εύλογη προθεσμία πριν την ως άνω ημερομηνία, στην προετοιμασία και αποστολή των παραπάνω στοιχείων στον Τμηματάρχη Λογιστηρίου του ΕΚΕΜΣ και μετά από σχετική έγκριση να αποστέλλει αυτό μέσω της αντίστοιχης πλατφόρμας στο Taxisnet.

1. **Λοιπές Λογιστικές Εργασίες**

α. Ο Λογιστής υποχρεούται εντός των προθεσμιών που έχουν καθοριστεί από τις διατάξεις της κείμενης νομοθεσίας, να παρέχει και τις κάτωθι λογιστικές υπηρεσίες:

(1). Σύνταξη Ετήσιων Χρηματοοικονομικών Καταστάσεων σύμφωνα με τα ισχύοντα Ελληνικά Λογιστικά Πρότυπα (ΕΛΠ).

 (2). Παροχή συμβουλευτικών υπηρεσιών επί πάσης φύσεως λογιστικών θεμάτων.

|  |  |  |
| --- | --- | --- |
|  |  |  Ανχης (Ο) Θωμάς Μακρής |
| Ακριβές Αντίγραφο |  | Προϊστάμενος Υπηρεσιών Οικονομικού |
|  |  |  |
|  |  |  |
| Λγός (Ο) Αλέξανδρος Τσιάμης |  |  |
| Τμηματάρχης Λογιστηρίου |  |  |

ΠΑΡΑΡΤΗΜΑ «Γ» ΣΤΗ ΕΙΔΙΚΟ ΚΕΝΤΡΟ ΕΦΟΔΙΑΣΜΟΥ

Φ.600/2/4073/Σ.625 ΜΟΝΑΔΩΝ ΣΤΡΑΤΟΥ

 ΥΠΗΡΕΣΙΑ ΟΙΚΟΝΟΜΙΚΟΥ

 ΛΟΓΙΣΤΗΡΙΟ

 Βύρωνας, 22 Ιουλ 25

**ΥΠΟΔΕΙΓΜΑ ΟΙΚΟΝΟΜΙΚΗΣ ΠΡΟΣΦΟΡΑΣ**

**ΟΙΚΟΝΟΜΙΚΗ ΠΡΟΣΦΟΡΑ**

**ΕΠΙ ΤΗΣ Φ.600/2/4073/Σ.625/22 Ιουλ 25/ΕΚΕΜΣ**

**ΠΡΟΣΚΛΗΣΗΣ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

 **ΣΤΟΙΧΕΙΑ ΠΡΟΣΦΕΡΟΝΤΟΣ**

 1. ΕΠΩΝΥΜΙΑ: ....................................................................................................

 2. ΑΦΜ: ..............................................................................................................

 3. ΤΑΧΥΔΡΟΜΙΚΗ ΔΙΕΥΘΥΝΣΗ: ......................................................................

 4. ΕΚΠΡΟΣΩΠΟΣ: .............................................................................................

 5. ΑΦΜ ΕΚΠΡΟΣΩΠΟΥ: ....................................................................................

 6. ΤΗΛΕΦΩΝΟ ΕΠΙΚΟΙΝΩΝΙΑΣ: .......................................................................

 7. EMAIL ΕΠΙΚΟΙΝΩΝΙΑΣ: .................................................................................

 **ΟΙΚΟΝΟΜΙΚΑ ΣΤΟΙΧΕΙΑ ΠΡΟΣΦΟΡΑΣ**

 1. ΚΑΘΑΡΗ ΑΞΙΑ ΕΤΗΣΙΑΣ ΣΥΜΒΑΣΗΣ(ΕΥΡΩ): ..............................................

 2. ΦΠΑ (ΕΥΡΩ): .................................................................................................

 3. ΣΥΝΟΛΙΚΗ ΑΞΙΑ ΣΥΜΒΑΣΗΣ (ΕΥΡΩ): .........................................................

 **ΥΠΕΥΘΥΝΗ ΔΗΛΩΣΗ**

 Δηλώνω υπεύθυνα ότι:

 α. Είμαι πιστοποιημένος Λογιστής Α΄ Τάξης, εγγεγραμμένος στ .......

β. Αποδέχομαι πλήρως και ανεπιφύλακτα τους όρους της Φ.600/2/4073/Σ.625/2 Ιουλ 25/ΕΚΕΜΣ Πρόσκλησης Εκδήλωσης Ενδιαφέροντος του ΕΚΕΜΣ.

γ. Δύναμαι να εκτελέσω πλήρως τις ανατεθείσες λογιστικές εργασίες, όπως αυτές περιγράφονται στο Παράρτημα «Β» της Φ.600/2/4073/Σ.625/2 Ιουλ 25/ΕΚΕΜΣ Πρόσκλησης Εκδήλωσης Ενδιαφέροντος του ΕΚΕΜΣ.

 (Τοποθεσία), ............... 2025

 ΥΠΟΓΡΑΦΗ – ΣΦΡΑΓΙΔΑ

 ΠΡΟΣΦΕΡΟΝΤΟΣ

|  |  |  |
| --- | --- | --- |
|  |  |  Ανχης (Ο) Θωμάς Μακρής |
| Ακριβές Αντίγραφο |  | Προϊστάμενος Υπηρεσιών Οικονομικού |
|  |  |  |
|  |  |  |
| Λγός (Ο) Αλέξανδρος Τσιάμης |  |  |
| Τμηματάρχης Λογιστηρίου |  |  |